Hun er representert i Nasjonalgalleriet med maleriene «Vågå kirke før gudstjenesten» (ca. 1906) og «Pikekammeret på Lye i Vågå» (ca 1907). Schønheyder holdt en separatutstilling i Christiania Kunstforening i 1909. Kunstnerforbundet viet dessuten en utstilling til hennes minne i 1953, som omfattet omkring 50 av hennes bilder. Hun ble da omtalt som en ukjent og fullstendig glemt kunstner.